Kameel – Watwou rustig in ‘n hospitaal – toortsie.com
Kameel – Watwou rustig in ‘n hospitaal
Desember 15, 2017 Desember 15, 2017 ~ Kameel
Sondagmiddag sit ek heerlik en lag vir my skoonsus wat vertel hoe sy as onskuldige jong verpleegster ‘n ou oom ‘n bedbad moes gee. Die gesprek tussen die twee was skreeusnaaks. Die volgende dag lag ek nie meer nie; ek beland oornag in I.C.U met ‘n hartklop van 150. Al het my liggaam nooit die marathon gehardloop nie, het my hart homself oortref deur vyf na mekaar te hardloop. Dit uit die mond van my dokter.
Half verkluim lê ek in die hospitaalbed met pype, en alle kleure drade, en ‘n drip wat elke kort-kort “ping-ping” maak, omrede ek my arm per ongeluk buig. Dan kom maak die vriendelike verpleegster reg wat ek verbrou het. Hoekom moet I.C.U so koud wees wil ek weet, en vra nog komberse. Die stapel komberse help net mooi niks, dus begin ek maar met die kussing baklei wat nie my “memory pillow,” is nie. My “memory pillow” en ek is onafskeidbaar; waar ek reis, reis hy saam. Na ‘n hewige bakleiery met ‘n kussing wat net nie wil vorm aanneem soos ek hom wil hê nie, probeer ek die bed manipuleer deur knoppies te druk wat hom in allerhande posisies plaas. Om gemaklik in ‘n hospitaalbed te lê blyk ‘n onbegonne taak te wees, dus gee ek vir eers moed op en konsentreer op die geluide om my. Masjiene druis, en suis en een spesifieke een maak aanmekaar kliiiiing, tiing, kliiiiing, tiing.
I.C.U is nie ‘n stil, rustige plek nie; inteendeel dit is ‘n miernes van bedrywigheid, en klanke. Daar is oral staf aan die werfskaf, en die spesifieke verpleegster wat oor jou aangestel is, sit voor jou bed en maak aantekeninge op ‘n groooooot stuk papier waarin elkeen wat jou bed nader baie belangstel. En toe begin my blaas sy nonsens. Ek vra om losgekoppel te word sodat ek badkamer toe kan gaan, maar word vertel ‘n bedpan is my voorland. Ek vra naderhand nederig om verskoning aan die verpleegster wat so vriendelik bedpanne bly aandra. Die narkotiseur kom; kyk so oor sy bril vir my en vra of ek gereed is. “Nee” sê ek, “ek soek eers ‘n bedpan.” Ewe gedweë draai die narkotiseur, en die hartspesialis – wat op sy hakke gevolg het – om, en gaan staan buite die gordyn.
Masjiene word langs my bed ingestoot. Die narkotiseur sê ek moet my mond groot oopmaak, en waarsku my dat die goed wat hy gaan spuit na vrot bananas en wat nog proe. Voordat ek “argghh” kan sê laat hy my op my linkersy draai, sit sy been agter my rug, spuit iets in ‘n pyp, en weg is ek. Wat ‘n salige slaap; hulle kon my gerus langer laat slaap het, maar nee ek word wakker gemaak, en vertel dat my hart in sy normale ritme in geskok is. Daar het ‘n lang nag voor my gelê, maar ek het dit nie toe geweet nie, anders sou ek die narkotiseur vir meer van sy “muti” gevra het.
Die aand het begin met ‘n bedbad. Een wat ek aanvanklik nie wou hê nie, maar voor ‘n keuse gestel is van “of nou… of vier uur moreoggend.” My lyf is met spesiale room ingesmeer, en ek kon myself sowaar met ‘n baba vereenselwig. Die nag was ‘n herhaling van die dag se gesukkel om myself warm te kry, ‘n gestoei met twee kussings (ja, en het sowaar vir nog een gevra) en die bedpan. Slaap was onmoontlik; net die lig bokant jou bed word afgeskakel, maar voor jou brand al die ligte helder. “Nee hulle kan nie die gordyn toetrek nie, die verpleegster moet ten alle tye vanaf haar posisie my masjien kan dophou.” Die geraas van die dag het definitief in “volume” toegeneem. Die masjiene steun en kreun lustig voort. Stemme klink harder, en trek verder, stoele skraap oor die vloer, en hier en daar snork iemand wat definitief ‘n slaappil in het.
Dit is drie uur die oggend toe ek uit skone moedeloosheid ‘n kussing oor my kop trek (suurstofpyp of te nie) en uiteindelik donkerte en rus vind. Wat is die slaap ‘n wondersoete ding… al was dit ook net vir ‘n uur en ‘n half.
Posted in Die lewe
‹ PreviousHoe kry jy jou vakansie langer?
Next ›Kameel – kinders is sleg vir die selfbeeld
27 thoughts on “Kameel – Watwou rustig in ‘n hospitaal”
Desember 15, 2017 om 3:34 nm
Kameel? Is jy op die oomblik in die hospitaal? Het hierdie alles hierdie week gebeur?
Desember 15, 2017 om 3:44 nm
Ja die week…. nou by huis. Mens weet sowaar nie wat die dag van môre inhou nie. Bertus ok?
Desember 15, 2017 om 3:56 nm
Hy is vandag ontslaan, gaan nou met die voet in die lug moet rondsit. Soos jy sê, ons weet nie een wat die dag van môre inhou nie. Baie baie sterkte, maar ek sal met jou bly praat om te hoor hoe dit gaan.
Desember 15, 2017 om 5:37 nm
Sjoe, dit was nou niks lekker nie! Bly om te hoor jy’s tuis.
Desember 15, 2017 om 6:01 nm
Dankie Frannie. Kannie eers sê ek het ‘n bietjie afgevat om te gaan rus nie 😊
Desember 15, 2017 om 6:44 nm
Ai jammer om te hoor Sterkte. Hou ons asb op hoogte!
Desember 15, 2017 om 7:22 nm
Dankie Tina. Nuwe aanpassing; Is nou op Warferin en daaroor is ek baie hartseer. Goed opgestress op die oomblik.
Desember 16, 2017 om 7:09 nm
Gelukkig weet ons Wie is in beheer. Sterkte
Desember 15, 2017 om 10:04 nm
Sterkte en mag die hart “hom” nou maar gedra…
Desember 16, 2017 om 7:29 vm
Da kie!!! Ek vertrou ook so 😊
Desember 16, 2017 om 2:09 vm
Sterkte vir jou! Sjoe! Hul jan darem lawaaierig wees in’n hospitaal en net mooi wanneer jy uiteindelik asn die slaap is, storm daar weer een in om jou onnodiglik wakker te maak. Ek verstaan dit nie altyd nie. Vir wat? Jy pla mos niemand nie!
Desember 16, 2017 om 7:32 vm
Dankie Toorts. Weet noe hoekom ek gedink het I.C.U sal anders wees nie…. maar daar gaan dit eers erg. Hospitaal definitief nie ‘n plek om te ontspan nie. Wanneer vlieg julle?
Desember 16, 2017 om 7:51 vm
Mens sou dink icu moet erg rustig wees, né. Maandag. Kon laasnag nie slaapnie, arm is seer, toe brei ek maar my dogter se trui klaar. Nog gou vaswerk.
Desember 16, 2017 om 9:05 vm
Wat makeer die arm? Jy is fluks om te brei…. sou eerder ‘n boek lees. Wanneer kry ek my trui? Mooi dag vir jou Toorts!!!
Desember 16, 2017 om 9:36 vm
Arm? Het jy al van die Otterdommm gehoor? Hy is in die arm.
Jou trui? Ek sal jou naam op die waglys sit. ☃️
Desember 16, 2017 om 10:27 vm
Jy is gans te jonk om van ouderdom te praat… nog “spring chcken” jy.
Desember 16, 2017 om 10:31 vm
Maar ek het gebeendere. Ai jai jai. Hulle gesels met my.
Desember 16, 2017 om 9:37 vm
Dankie, mooi dag vir jou ook!
Desember 16, 2017 om 8:03 vm
Dit erg. Ek kry my ma altyd so jammer as sy in die hospitaal is. En sy is moeg en seer en dit raas so. Sterkte vir jou herstel.
Desember 16, 2017 om 9:06 vm
Dankie woestynkind 💜
Desember 17, 2017 om 10:35 vm
Mapstieks, ek het gister al jou ICU storie gelees en nog nie tyd gehad om te antw nie. Voel jy darem weer dat jouse ou hart se ritme weer terug is? Was seker maar n groot skrik so skielik. Daardie lawaai het my ook tot raserny gedryf. Teo ek bykom na my rugoprasie en alles raas en remoer vir die vale het ek vir die spul gesê: “As jul nie nou ophou raas nie vat ek my goed en gaan huistoe.”In Pretoria Oos hospitaal en my huis was in Potgietersrus. Tina hetmy nog soontoe gevat die vorige dag. Weet nie hoe ek sou uitkom na die hengse operasie nie. Ag, ou mater, sterk staan daardie kant. Ek is bly jy is darem weertuis ook.
Desember 17, 2017 om 12:09 nm
Dan was jy sommer hier om die draai van ons. Kon vir jou gaan kuier het, het ek jou toe geken 😊 Hoekom ek gedink het dit gaan rustiger in I.C.U as in die sale van ‘n hospitaal, weet ek nie…. maar nou weet ek beter. Ook dat dit so koud moet wees omdat kieme nie in koue lewe nie. Voel beter, dankie scrapy….. net omgekrap oor die Warferin wat ek nou moet gebruik. Dit beteken alewige bloedtoetse. Glo ek sal vrede kry maar stoei op oomblik nog daarteen. Mooi bly in die poskaart!!! Hoe gaan dit met planne wat jy in pyplyn gehad het?
Desember 17, 2017 om 9:48 nm
Ja, die ouens sal seker maar beter weet. Is logies dat kieme gaan koud kry en nie vermeerder nie. Jong daardie planne het in n mate eers dood gegaan en weer opgeflikker en nou dink ek gaan die beslis nie meer gebeur nie. Ek het aansoek gedoen vir bibliotekaresse by skool waar ek is. Net 12 ure per week. Het dit nie gekry nie- so my inkomste bly nog maar skraps. Die ander groot een was dat ek saam met kinders op n plasie sou gaan bly. Ongelukkig was die blyplekkie nie goedgekeur deur Munisipaliteit nie en dit was te veel herstelwerk om te doen. (eintlik bly dit werk nie want dit was n situasie wat ek nie hier kan bespreek nie) Net bly dat die saak stelselmatig dood geloop het. Wys net die regte ing op die regte tyd nê. Hope liefde vir jou en bly maar rustig. Alles sal regkom.
Desember 19, 2017 om 1:15 vm
Hoop jy huppel nou alweer Kameel.
Ek het met my besoek aan die hospitaal ses weke gelede besluit, alle verpleegsters moet Croc dra, dit sal sagter op die ore wees in die nag.
Desember 19, 2017 om 7:31 vm
Jaaaaà!!! Ek huppel nie, maar is nou gemotiveer om te doen wat my kinders my jare al soebat om te doen….. begin stap.. Kort entjies op ‘n slag…. maar beter as niks. Jy ok?
Desember 19, 2017 om 2:25 nm
Ja, geen normale mens kan in ‘n hospitaal slaap nie, hoop jy is nou ok.
Desember 19, 2017 om 3:28 nm
Beter dankie Danie. Bly om te hoor ek is normaal 😀😀😀😀
585 215 ste persoon wat hier inloer! Baie dankie en welkom! Hoop jy loer weer in.
Voorheen geskryf Kies Maand Mei 2020 (17) April 2020 (14) Maart 2020 (15) Februarie 2020 (15) Januarie 2020 (23) Desember 2019 (18) November 2019 (31) Oktober 2019 (28) September 2019 (22) Augustus 2019 (16) Julie 2019 (29) Junie 2019 (26) Mei 2019 (28) April 2019 (24) Maart 2019 (29) Februarie 2019 (22) Januarie 2019 (34) Desember 2018 (19) November 2018 (22) Oktober 2018 (25) September 2018 (25) Augustus 2018 (30) Julie 2018 (28) Junie 2018 (33) Mei 2018 (39) April 2018 (38) Maart 2018 (37) Februarie 2018 (42) Januarie 2018 (35) Desember 2017 (23) November 2017 (27) Oktober 2017 (37) September 2017 (28) Augustus 2017 (27) Julie 2017 (21) Junie 2017 (21) Mei 2017 (27) April 2017 (22) Maart 2017 (29) Februarie 2017 (23) Januarie 2017 (25) Desember 2016 (18) November 2016 (37) Oktober 2016 (34) September 2016 (43) Augustus 2016 (31) Julie 2016 (35) Junie 2016 (42) Mei 2016 (31) April 2016 (26) Maart 2016 (28) Februarie 2016 (24) Januarie 2016 (23) Desember 2015 (18) November 2015 (24) Oktober 2015 (29) September 2015 (28) Augustus 2015 (28) Julie 2015 (34) Junie 2015 (27) Mei 2015 (25) April 2015 (29) Maart 2015 (28) Februarie 2015 (23) Januarie 2015 (31) Desember 2014 (24) November 2014 (18) Oktober 2014 (15) September 2014 (8) Augustus 2014 (10) Julie 2014 (11) Junie 2014 (10) Mei 2014 (14) April 2014 (20) Maart 2014 (17) Februarie 2014 (31) Januarie 2014 (25) Desember 2013 (9) November 2013 (15) Oktober 2013 (15) September 2013 (12) Augustus 2013 (20) Julie 2013 (20) Junie 2013 (7) Mei 2013 (15) April 2013 (18) Maart 2013 (14) Februarie 2013 (19) Januarie 2013 (20) Desember 2012 (12) November 2012 (31) Oktober 2012 (27) September 2012 (25) Augustus 2012 (26) Julie 2012 (29) Junie 2012 (26) Mei 2012 (22) April 2012 (17) Maart 2012 (25) Februarie 2012 (22) Januarie 2012 (34) Desember 2011 (24) November 2011 (24) Oktober 2011 (14) September 2011 (20) Augustus 2011 (17) Julie 2011 (16) Junie 2011 (7) Mei 2011 (15) April 2011 (36) Maart 2011 (34) Februarie 2011 (38) Januarie 2011 (39) Desember 2010 (13) November 2010 (32) Oktober 2010 (43) September 2010 (16)
Kategorië Kies Kategorie ‘In opdrag…. (125) 100 goedvoel dae (95) 26 Kaapse vroue (18) 40 Dae van Positiwiteit (46) A tot Z van blogging (26) Amazon (1) Banting suksesstories (8) Banting, LCHF (208) Bejaardesorg (4) Blogging (110) Boeke en flieks (191) Bybelkarakters A-Z (8) Camino de Santiago (9) Die avonture van Vetsak (6) Die lewe (153) Die lewe met ‘n tikkie humor (33) Die stil kind (10) Dorpslewe, soos gesien deur ‘n plaasjapie (16) English Blog posts (69) Geldsake (43) Geleefde Christenskap (400) God en ek (32) Grepe uit die lewe (1) Hekelwerk (18) Hoe om ‘n blog te begin (5) Huwelik en Verhoudings (115) Kosdinge (184) Kruinsig Plaasakkommodasie (1) Lawwighede; Tong-innie-kies (183) Lê jou eier (61) Motivering en Bemoediging (168) Musiek in die Bybel (10) Nanowrimo (31) Om ma te wees (37) Om ouma te wees (7) Opheffingswerk; Opvoeding (72) Opstelle (36) Oudword (2) ouers van volwasse kinders -ouerleiding (9) Ouerskap en ouerleiding (101) Overberg (67) Plaaslewe en Landbousake (179) Reis-ervarings (113) Resepte (3) Sosiale media (8) Speletjies (34) Spinnekopstories (11) Studentelewe (9) Toorts se verbeeldingsvlugte (58) Toortsie en die kleinkinders (9) Toortsie se Bantingspyskaarte (12) Toortsie se dagstukkies op Sondae (31) Toortsie se dankbaarheidsreis (18) Toortsie se Toeka Tokkel stories (58) Toortsie se voelgoedstories (25) Transformation Prayer Ministry (17) Uncategorized (535) Ursula (20) Verskeidenheid Onderwerpe (127) Verslanking (81) Vrae (15) Vroue in die Bybel (20) Vrouwees (20)